คปภ.คุยฟุ้งเบี้ยลดฮวบ แค่2.5-3%
เบี้ยประกันภัยต่อลดลงมาแล้วเหลือ 2.5-3% จาก 5-8%
19 มี.ค. 2555

เบี้ยประกันภัยต่อลดลงมาแล้วเหลือ 2.5-3% จาก 5-8%
นายประเวช องอาจสิทธิกุล เลขาธิการ สำนักงานคณะกรรม การกำกับและส่งเสริมการประกอบธุรกิจประกันภัย (คปภ.) กล่าวว่า ขณะนี้เบี้ยประกันภัยต่อในตลาดที่มีการเรียกเก็บจากประเทศไทยในขณะนี้ลดลงมาเหลือประมาณ 2.5-3% แล้ว หลังจากที่มีความชัดเจนเรื่องการดำเนินการของกองทุนส่งเสริมการประกันภัยพิบัติและแผนการบริหารจัดการน้ำ จากสัปดาห์ก่อนอยู่ประมาณ 5-8% ซึ่งคาดว่าคงจะยังไม่ลดลงไปต่ำกว่านี้อีกระยะหนึ่ง จนกว่าแผนการ บริหารจัดการน้ำจะออกมาเป็นรูปธรรม-
อย่างไรก็ตาม หลังจากที่กองทุนส่งเสริมการประกันภัยพิบัติเริ่มขาย จะทำให้บริษัทประกันภัยต่อเริ่มนำความคุ้มครองประกันภัยน้ำท่วมเข้ามารวมไว้ในกรมธรรม์ประกันสรรพภัย หรือประกันความเสี่ยงภัยทุกชนิดยังเหมือนเดิม หลังจากที่มีการแยกความคุ้มครองดังกล่าวออกช่วงปลายปีถึงต้นปีนี้
“ถึงเบี้ยประกันภัยต่อจะปรับลดลงแล้ว แต่ยังไม่คิดซื้อประกันภัยต่อในตอนนี้ เพราะจะต้องรอการจัดตั้งคณะอนุกรรมการที่จะมาดูแลเรื่องประกันภัยต่อ โดยเฉพาะว่าจะดำเนินการอย่างไร” นายประเวช กล่าว